Նատաշա Հենսթրիջ

**Նատաշա Հենսթրիջ** (, ), կանադացի դերասանուհի, նախկին ֆոտոմոդել։

## Կենսագրություն
Նատաշա Հենսթրիջը ծնվել է 1974 թվականի օգոստոսի 15-ին Սփրինգդեյլ քաղաքում (Նյուֆաունդլենդ և Լաբրադոր)։ Մեծացել է նավթագործի ընտանիքում, ով իր ընտանիքը տեղավորել է Ալբերտա նահանգի Ֆորտ Մաքմուրեյ քաղաքում գտնվող վագոնում։ Բարձրահասակ և սլացիկ աղջիկը (հասակը՝ 177 սմ) ակնհայտորեն ճնշվել է շրջապատից և 14 տարեկանում թողել է ուսումն ու հեռացել հայրենի քաղաքից, որպեսզի փորձի իրեն ֆոտոմոդելի կարիերայում։ Տեղափոխվելով Փարիզ, հետո` Նյու Յորք՝ նա հինգ տարի աշխատել է որպես ֆոտոմոդել։  15 տարեկանում նրա նկարը հայտնվել է «Cosmopolitan» ֆրանսիական հրատարակության շապիկին։  Մոդելային բիզնեսին մասնակցելու տարիներին գովազդել է «Lady Stetson», «Olay», «Old Spice» ապրանքանիշերը։

1994 թվականին Հենսթրիջը երեք ֆիլմի պայմանագիր է կնքել «Մետրո-Գոլդուին-Մայեր» ընկերության հետ։ Նրա առաջին` «Առանձնյակը» ֆանտաստիկ ֆիլմը, որում նա մարմնավորել է մարդու և Ուժ այլմոլորակայինի հիբրիդ, էկրան է բարձրացել 1995 թվականին։ Ֆիլմը գնահատվել է հանդիսատեսի կողմից, Նատաշան ստացել է իր կյանքի առաջին կինոմրցանակը՝ «MTV Movie Awards»-ը` «Լավագույն համբույր» անվանակարգում, իսկ պրոդյուսերները  դերասանուհու մեջ տեսել են ֆանտաստիկայի ժանրի ֆիլմերի գեղեցիկ հերոսուհիների կատարողի։

Դրան հաջորդել է Քրիստոֆեր Լամբերտի մասնակցությամբ «Ադրենալին. հետապնդման վախը» (1996 թվական) և Ժան-Կլոդ Վան Դամի «Առավելագույն ռիսկ» ֆիլմերի մասնակցությունը։ Դրանց համար «Femme Fatale» ամսագիրը գիտաֆանտաստիկ մարտաֆիլմերում նկարահանված ամենասեքսուալ դերասանուհիների և դերասանների ցանկում Նատաշային առաջինն է համարել։

Այնուհետև հետևել է դրամատիկ դերը. մարտաֆիլմերի շարքն ընդհատվել է օսկարակիր հայտնի բրազիլացի ռեժիսոր Ֆաբիո Բարետուի հետ աշխատանքով, որը Նատաշային հրավիրել է գլխավոր դեր խաղալու «Հիանալի Դոննա» մելոդրամայում, որին հաջորդել են դերեր հեռուստատեսության համար նկարահանված մի քանի սերիալներում և ֆիլմերում, ինչպես նաև մեծ բյուջե ունեցող ֆիլմերում։ Ամենաարդյունավետը 2000 թվականն էր՝ «Ուրիշի տոմս», «Ինը յարդ»։ 2001 թվականին վերադարձ եղավ կինոֆանտաստիկայի աշխարհ՝ ռեժիսոր Ջոն Կարպենտերի «Մարսի ուրվականները», որտեղ ռեժիսորը ընտրել է Նատաշային մեկ այլ հավակնորդի՝ Քորթնի Լավի փոխարեն։

2007 թվականին Հենսթրիջը եղել է իրանական առաջին ամենամյա «Նուր»  կինոփառատոնի դատավորը։

## Անձնական կյանք
1995-1996 թվականներին Հենսթրիջն ամուսնացած է եղել դերասան Դեմիան Չապայի հետ։

1996 թվականից մինչև 2004 թվականը նա հանդիպել է դերասան Լիամ Ուեյթի հետ։ Նրանք ունեցել են երկու որդի՝ Տրիստան Ռիվեր Ուեյթը (ծնվ. 1998 թվականի հոկտեմբերի 12-ին) և Աշեր Սքայ Ուեյթը (ծնվ. 2001 թվականի սեպտեմբերին)։ 2011-2018 թվականներին ամուսնացած է եղել երգիչ Դարիուս Դանեշի հետ։

2009 թվականի հունիսին Հենսթրիջը խոսել է նախկինում քաշի կորստի նպատակով ծայրահեղ դիետաների հետ համատեղ դիետիկ հաբերի օգտագործման մասին. նա ասել է, որ դա վնասել է իր նյութափոխանակությունը և հանգեցրել է քաշի ավելացման։

2017 թվականի նոյեմբերին` #MeToo շարժման գագաթնակետին, Հենսթրիջը միացել է վեց այլ դերասանուհիների, որոնք մեղադրել են ռեժիսոր Բրեթ Ռաթներին սեռական բռնության և ոտնձգության մեջ. նա պնդել է, որ 1990-ականների սկզբին Ռաթները ստիպել է օրալ սեքսով զբաղվել իր հետ։ Նա նաև մեղադրել է պրոդյուսեր Հարվի Վայնշտեյնին սեռական ոտնձգությունների մեջ։

## Ընտրված ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:20-րդ դարի կանադացի դերասանուհիներ
Կատեգորիա:21-րդ դարի կանադացի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Կանադացի կանայք
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասաններ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի մոդելներ
Կատեգորիա:Կինեմատոգրաֆիա
Կատեգորիա:Կինոդերասանուհիներ
Կատեգորիա:Ֆոտոմոդելներ